Kalendár schôdzí
Predsedajúci
Predtým, ako budeme pokračovať v hlasovaní, vám musím oznámiť, že na poslednom stretnutí 12. mája sa Konferencia predsedov rozhodla v súlade s článkom 134 rokovacieho poriadku usporiadať mimoriadne zasadnutie 23. júna od 15.00 do 17.00 hod. Na tomto zasadnutí bude mať predseda Európskej rady pán Van Rompuy príležitosť informovať Parlament o záveroch zasadnutia Európskej rady, ktoré sa uskutoční 17. júna v súlade s článkom 15 Lisabonskej zmluvy.
Robert Atkins
Vážený pán predsedajúci, vznášam procedurálnu námietku s cieľom zistiť, či to bude precedens, že o chvíľu budeme mať na našich stoloch v Parlamente informácie týkajúce sa návrhov, ktoré sa majú podpísať. Bez ohľadu na uznanie alebo o čo ide v tomto prípade, je celkom isté, že je poľutovaniahodné, že dostávame na svoje miesta tento odpad, nad ktorým nemáme vôbec žiadnu kontrolu. Môžete to, prosím, zastaviť?
(potlesk)
Predsedajúci
Vážený pán Atkins, dobre zvažujeme vašu poznámku či protest, alebo čo to vlastne je.
Werner Langen
(DE) Vážený pán predsedajúci, vyjadrím sa k tej istej procedurálnej námietke. Nestačí, aby to predsedajúci len zvážil. Vyzývam na to, aby sa to zastavilo.
Predsedajúci
Predsedníctvo to berie primerane na vedomie. Avšak to je prvým krokom. Potom, ako to zoberieme na vedomie, budeme sa podľa toho správať.
